אלפאוויל

אלפאוויל (בגרמנית: Alphaville) היא להקת סינת'-פופ גרמנית אשר החלה את פעילותה בשנות השמונים. מייסדיה הם מריאן גולד, ברנרד לויד (אנ') ופרנק מרטנס (אנ'). שמה הראשון של הלהקה היה Forever Young ולאחר מכן הוחלף לאלפאוויל. הלהקה ידועה בעיקר בזכות שלושת להיטי הענק שלה, "Big in Japan" ,"Sounds Like a Melody" ו-"Forever Young" ועד היום היא מכרה למעלה מ-6 מיליון עותקים מאלבומיה. את שם הלהקה לקחו מתוך סרט מדע-בדיוני משנת 1965 בעל אותו השם, "אלפאוויל" מאת הבמאי ז'אן-לוק גודאר. אלפאוויל הוקמה בתחילת שנת 1982, כשמריאן גולד וברנרד לויד נפגשו במסגרת מיזם המוזיקה Nelson Community. מספר חודשים לאחר מכן, פרנק מרטנס הצטרף למיזם. ביחד כתבו השלושה את האלבום "Forever Young" והקליטו את גרסת הדמו בעלת אותו השם. ב-1984 שינתה הלהקה את שמה לאלפאוויל ,את השם לקחו מתוך סרט מדע-בדיוני של ז'אן-לוק גודאר משנת 1965 בעל אותו השם, והיא הוציאה את סינגל הבכורה שלה, "Big in Japan", אשר נכתב על ידי גולד בשנת 1979 בהשפעת להקה אחרת בעלת שם זה. הסינגל זכה להצלחה כלל עולמית. אלבום הבכורה יצא בסתיו 84'. למרות הצלחת הלהקה, עזב מרטנס את הלהקה באותה שנה. במקומו, נכנס ללהקה ריקי אקולט בינואר 85' אשר ניתן לו קרדיט גם על אלבום הבכורה. אלבום הבכורה של הלקה היה לרב מכר גם בישראל. "Big in Japan" היה הסינגל המצליח ביותר של הלהקה, שהגיע לראשי טבלאות המצעדים בגרמניה, יוון, שווייץ, שוודיה, ונצואלה וטבלת Billboard Dance Chart בארצות הברית. בנוסף, הגיע הסינגל לחמשת הראשונים במצעדים באיטליה, הולנד, נורווגיה, אוסטריה, אירלנד ודרום אפריקה. גם בישראל הסינגל "גדול ביפן" זכה להצלחה, צעד בראש מצעדי ההשמעות, ונכלל באלבום אוסף של להיטי דיסקו 'מקסימום 3' שהוציא לאור חברת הד ארצי, בעריכת אילן בן שחר. שני הסינגלים הבאים של הלהקה, "Sounds Like a Melody" ו-"Forever Young", נחלו הצלחה דומה במצעדים האירופאים אך הצליחו במידה פחותה במצעדים האמריקאים. בישראל נכללו הסינגלים באלבום אוסף של להיטי דיסקו 'מקסימום 5' של "הד ארצי". אלבומה השני של הלהקה, "Afternoons in Utopia" יצא ב-1986, והסינגל הראשון מתוכו "Dance with Me" נחל הצלחה ונכנס למצעדי Top 20 בגרמניה, צרפת, נורווגיה, שוודיה, שווייץ ודרום אפריקה. הסינגל השני מתוך האלבום היה "Universal Daddy". הסינגל השלישי מהאלבום, "Jerusalem", יצא בגרמניה בלבד. במקומו, הוציאה הלהקה את הסינגל "Sensations" באוסטריה, צרפת, הולנד ושווייץ. הסינגל האחרון מהאלבום היה "Red Rose" שיצא ב-1987. אלבומם השלישי של הלהקה, The Breathtaking Blue, יצא בשנת 1989, והוא כלל את הסינגלים "Romeos" ו-"Mysteries of Love". כחלופה ליצירת סרטוני וידאו קליפ בודדים, גייסה הלהקה תשעה במאים, ביניהם גודפרי רג'יו (Koyaanisqatsi), ליצירת סרט בשם Songlines המבוסס על רצועות האלבום. האלבום הבא של הלהקה, Prostitute, יצא רק בשנת 1994. הסינגל הראשון שיצא היה "שוטים", ואחריו הסינגל השני והאחרון מתוך האלבום, "The Impossible Dream". במהלך הסיור לאלבום זה רובי פראנס הצטרף לזמן קצר ללהקה בתופים. בשנת 1997, לאחר שהלהקה עמדה להקליט את אלבומה הבא, עזב אקולט את הלהקה מכיוון שהחליט שהוא רוצה לבלות יותר זמן עם משפחתו. בשנת 1997 הוציא הלהקה את אלבום האולפן החמישי שלה "Salvation". בשנת 2000 יצא אלבום בהופע חיה "Stark Naked and Absolutely Live". בשנת 2001, יצא אלבום הרמיקס "Forever Pop" ו-DVD בשם Little America שצולם בשני הופעות בסולט לייק סיטי, יוטה. ברנהרד לויד לא תרם לאלבום המהדורה המוגבלת של האוסף "CrazyShow", וזמן קצר לאחר צאתו לאור, ב-18 במרץ 2003, הוא עזב את הלהקה באופן רשמי, אך הוא נשאר בקשר עם גולד. חברי אלפאוויל היו אז גולד והחברים החדשים, מרטין ליסטר (קלידים), דייוויד גודס (גיטרות) וג'ייקוב קירש (תופים). ב-19 בנובמבר 2010 יצא האלבום "Catching Rays on Giant", אלבום האולפן הראשון מזה 13 שנים, שנכנס לרשימות האלבומים הנמכרים בגרמניה במקום התשיעי בשבוע הראשון לאחר שיצא לאור. באפריל 2017, הלהקה הוציאה את אלבומה השביעי ,"Strange Attractor". הלהקה הופיעה בישראל בנובמבר 1999 באולם הסינרמה" בתל אביב, ושבה אליה לאחר מכן פעמיים להופעות בהיכל התרבות בתל אביב ב-5 וב-6 בפברואר 2016 ושוב באותה שנה ב-5 בספטמבר במרכז הקונגרסים בחיפה וב-6 בספטמבר בהיכל התרבות בתל אביב. ביולי 2021 חזרה הלהקה לישראל ל-2 הופעות מוצלחות בהיכל התרבות ת”א ומשכן לאומנויות הבמה בבאר שבע. מדיה וקבצים בנושא אלפאוויל בוויקישיתוף אתר האינטרנט הרשמי של אלפאוויל (באנגלית ובגרמנית) אלפאוויל, ברשת החברתית פייסבוק אלפאוויל, ברשת החברתית אינסטגרם אלפאוויל, סרטונים בערוץ היוטיוב אלפאוויל, באתר אפל מיוזיק (באנגלית) אלפאוויל, באתר ספוטיפיי אלפאוויל, באתר Last.fm (באנגלית) אלפאוויל, באתר AllMusic (באנגלית) אלפאוויל, באתר MusicBrainz (באנגלית) אלפאוויל, באתר דיזר אלפאוויל, באתר Yandex.Music (ברוסית) אלפאוויל, באתר Discogs (באנגלית) אלפאוויל, באתר Songkick (באנגלית) אלפאוויל, באתר Genius אלפאוויל, באתר SecondHandSongs אלפאוויל, באתר בילבורד (באנגלית) כתבי ynet, למה אנחנו אוהבים את הגרמנים, באתר ynet, 6 בנובמבר 2009 דנה קסלר, כוח אלפא: ריאיון עם אלפאוויל, באתר nrg‏, 5 בינואר 2011 מיטל שבח, ‏ביג אין תל אביב, באתר ‏מאקו‏, 3 בינואר 2016 - ריאיון עם הסולן מריאן גולד מתוך האתר הרשמי ז'אן לוק גודאר - פרופיל, דבר, 17 בדצמבר 1965 תקליטים - רבי מכר, חדשות, 11 באפריל 1985 סיבוב ברחבת קולנוע דן, חדשות, 15 בנובמבר 1984 עוד להיט 11:11 20:15, חדשות, 8 בנובמבר 1984 מישל אופטובסקי, תקליט - מקסימום דיסקו, חדשות, 4 בדצמבר 1984 מישל אופטובסקי, תקליט - מזיעים חופשי, חדשות, 15 באפריל 1985 שרון מולדבי, תקליט - אותה הגברת, חדשות, 31 באוגוסט 1986 לורי שטטמאור, אלפאוויל בישראל: כבר לא צעירים לנצח, באתר ynet, 6 בפברואר 2016 איתמר זהר, להקת "אלפאוויל" נשארה צעירה לנצח, באתר הארץ, 7 בפברואר 2016 עמי פרידמן, צפו: הלהיטים הגדולים של אלפאוויל בחיפה, באתר ynet, 6 בספטמבר 2016 בן שלו, ההופעה של "אלפאוויל" היתה הפתעה עצומה, באתר הארץ, 29 ביולי 2021